b'\n_START_ARTICLE_\nKasvojenkohotus\n_START_PARAGRAPH_\nKasvojenkohotus eli rytidektomia (muinaiskreikan sanoista \xe1\xbf\xa5\xcf\x85\xcf\x84\xce\xaf\xcf\x82 (rhytis) \xe2\x80\x9dryppy\xe2\x80\x9d + \xe1\xbc\x90\xce\xba\xcf\x84\xce\xbf\xce\xbc\xce\xae (ektome) \xe2\x80\x9dpoistaminen leikkaamalla\xe2\x80\x9d) on plastiikkakirurginen toimenpide, jossa kasvojen ihoa kiristet\xc3\xa4\xc3\xa4n. Kasvojenkohotus v\xc3\xa4hent\xc3\xa4\xc3\xa4 vanhenemisen ja huonojen elintapojen l\xc3\xb6ystytt\xc3\xa4mien kasvolihasten ja ihon ulkon\xc3\xa4k\xc3\xb6\xc3\xa4 vanhentavaa vaikutelmaa. Leikkaus voidaan suorittaa eri tavoin, mutta siihen kuuluu yleens\xc3\xa4 l\xc3\xb6ystyneen kasvoihon pienent\xc3\xa4minen reunoilta leikkaamalla ja kiinnitys hiusrajan ja korvan reunalle.'